पटाखा फैक्ट्री से 13 नाबालिग मुक्त कराईं
भरतपुर | सोमवारको गांव नौंह-बछामदी स्थित पटाखा फैक्ट्री पर छापा मारकर बाल श्रम करती 13 नाबालिग बालिकाओं को मुक्त कराया। कार्रवाई को देख फैक्ट्री संचालक अन्य कर्मचारी मौके से भाग गए।
पुलिस ने पटाखा फैक्ट्री के मालिक दीपक चंदानी को गिरफ्तार कर लिया है। फिलहाल बालिकाओं के दस्तावेज मंगाकर उनकी जांच की जा रही है। टीम ने पटाखा फैक्ट्री जय भारत फायर वर्क्स इंडस्ट्रीज नौंह-बछामदी से 13 नाबालिग बालिकाओं को मुक्त कराया। ये बालिकाएं उक्त फैक्ट्री पर बारूद से फुल-जड़ी बनाने का काम जान जोखिम में डालकर कर रही थी। बाल कल्याण समिति की अध्यक्ष सरोज लोहिया ने बताया कि बालिकाओं को परिजनों को सूचना दी गई है। मंगलवार को दस्तावेजों की जांच के बाद आगे की कार्रवाई की जाएगी। जेजे एक्ट के तहत चिकसाना थाने में मामला दर्ज कराया है। कार्रवाई में बाल कल्याण समिति सदस्य नरेशचंद सिंघल, सुंदरसिंह अभौर्रा के साथ बचपन बचाओ आंदोलन के प्रतिनिधि बाल संरक्षण के सामाजिक कार्यकर्ता देशराज सिंह, मानव तस्करी विरोधी यूनिट के पूरनचंद शर्मा, जीतेंद्र सिंह, चाइल्ड लाइन फतेहसिंह, गुड्डी, विमलेश, चिकसाना थाने के एएसआई पदमसिंह आदि शामिल रहे।
भरतपुर. पटाखा फैक्ट्री से मुक्त कराई बालिकाएं।
hin_Deva hin_Deva hin_Deva awa_Deva